**ПРЕДЛОГ – ОДЛУКА**

Врз основа на член 91 и член 129 ставови 3 и 7 од Статутот на Земјоделскиот комбинат ПЕЛАГОНИЈА Акционерско друштво Битола, а во врска со член 201 и членовите 457, 459, 460 и 460-а од Законот за трговските друштва и Автентичното толкување на членот 460 став (3) од Законот за трговските друштва објавено во „Службен весник на Република Македонија“ бр. 217/2015 од 11 декември 2015 година, со вкупно \_\_\_\_\_\_\_\_ гласови **ЗА** што претставува мнозинство од гласовите на акционерите кои немаат интерес во зделката и се претставени на седницата на Собранието на акционери, Собранието на акционери на Земјоделскиот комбинат ПЕЛАГОНИЈА Акционерско друштво Битола на седницата одржана на ден 08.02..2021 година година, ја донесе следната

**О Д Л У К А**

**за одобрување зделка со заинтересирана страна**

**Член 1**

**СЕ ОДОБРУВА** склучување на следната зделка (меѓусебно поврзани зделки) со заинтересирани страни:

- **СЕ ОДОБРУВА** продажба на удел од страна на Земјоделскиот комбинат ПЕЛАГОНИЈА Акционерско друштво Битола, кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битоласо седиште на ул. Новачки пат бр.11 во Битола и со ЕМБС 5828864, со вкупна номинална вредност 216.043.000,00 денари од кои непаричниот влог изнесува 154.000,00 денари, а паричниот влог изнесува 215.889.100,00 денари, **за вкупна купопродажна цена од 11.000.000,00 евра во денарска противвредност по средниот курс на НБРСМ**, на следните купувачи:

**1.** **На купувачот - Друштво за производство, трговија и услуги ОРКА ХОЛДИНГ АД Скопје** со седиште на ул. Скупи бр. 3 А Скопје - Карпош, со ЕМБС: 5989876 и ЕДБ: 40030005550719, **СЕ ОДОБРУВА** да се изврши продажба на ½ (една половина), односно 50% од уделот кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола, **за купопродажна цена од 5.500.000,00 евра** во денарска противвредност по средниот курс на НБРСМ и

**2.** . **На купувачот - Друштво за градежништво ТИМ ДОО Скопје** со седиште на ул. Бул. Кочо Рацин бр. 17 Скопје – Центар, со ЕМБС: 5459672 и ЕДБ: 40030000402843, **СЕ ОДОБРУВА** да се изврши продажба на ½ (една половина), односно 50% од уделот кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола, **за купопродажна цена од 5.500.000,00 евра** во денарска противвредност по средниот курс на НБРСМ.

**Член 2**

Вкупната вредност на зделката цитирана во член 1 на оваа одлука изнесува 11.000.000,00 евра во денарска противвредост по средниот курс на НБРСМ, и претставува под 20% од сметководствената вредност на имотот на Земјоделскиот комбинат ПЕЛАГОНИЈА Акционерско друштво Битола определена врз основа на последните ревидирани финансиски извештаи на Друштвото за 2019 година.

**Член 3**

**ЗАИНТЕРЕСИРАНИ СТРАНИ ВО ЗДЕЛКАТА:**

**1. ЦВЕТАН ПАНДЕЛЕСКИ** – кој е акционер во Земјоделскиот комбинат ПЕЛАГОНИЈА ад Битола и е претседател и неизвршен член на Одборот на директори на Земјоделскиот комбинат ПЕЛАГОНИЈА ад Битола, роднински е поврзан со Дејан Панделески и Снежана Георгиева кои се основачи и содружници на Друштвото за градежништво ТИМ ДОО Скопје кое е страна во зделката.

**2. Друштвото за производство, трговија и услуги ОРКА ХОЛДИНГ ад Скопје** кое е акционер во Земјоделскиот комбинат ПЕЛАГОНИЈА ад Битола и е страна во зделката.

**Член 4**

**СТРАНИ И КОРИСНИЦИ ВО ЗДЕЛКАТА СО ЗАИНТЕРЕСИРАНА СТРАНА:**

1. Земјоделскиот комбинат ПЕЛАГОНИЈА Акционерско друштво Битола како продавач на уделот. и

2. Друштвото за производство, трговија и услуги ОРКА ХОЛДИНГ ад Скопје и

3. Друштвото за градежништво ТИМ ДОО Скопје

како купувачи на уделот.

**Член 5**

**ПРЕДМЕТ НА ЗДЕЛКАТА СО ЗАИНТЕРЕСИРАНА СТРАНА:**

Продажба на удел од страна на Земјоделскиот комбинат ПЕЛАГОНИЈА Акционерско друштво Битола, кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битоласо седиште на ул. Новачки пат бр.11 во Битола и со ЕМБС 5828864, со вкупна номинална вредност 216.043.000,00 денари од кои непаричниот влог изнесува 154.000,00 денари, а паричниот влог изнесува 215.889.100,00 денари, **за вкупна купопродажна цена од 11.000.000,00 евра во денарска противвредност по средниот курс на НБРСМ** на следните купувачи:

**1.** На купувачот - Друштво за производство, трговија и услуги ОРКА ХОЛДИНГ АД Скопје со седиште на ул. Скупи бр. 3 А Скопје - Карпош, со ЕМБС: 5989876 и ЕДБ: 40030005550719, **се одобрува** да се изврши продажба на ½ (една половина), односно 50% од уделот кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола, за купопродажна цена од 5.500.000,00 евра во денарска противвредност по средниот курс на НБРСМ и

**2.** . На купувачот - Друштво за градежништво ТИМ ДОО Скопје со седиште на ул. Бул. Кочо Рацин бр. 17 Скопје – Центар, со ЕМБС: 5459672 и ЕДБ: 40030000402843, **се одобрува** да се изврши продажба на ½ (една половина), односно 50% од уделот кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола, за купопродажна цена од 5.500.000,00 евра во денарска противвредност по средниот курс на НБРСМ .

**Член 6**

**СЕ ОДОБРУВА да се изврши поделба на уделот кој претставува 100% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола со ЕМБС 5828864 и со седиште на ул. Новачки пат бр.11 во Битола, кој е во сопственост на Земјоделскиот комбинат ПЕЛАГОНИЈА Акционерско друштво Битола, и е со номинална вредност од 216.043.100 денари (од кои 154.000,00 денари претставува непаричен влог, а 215.889.100,00 денари претставува паричен влог), заради продажба - пренос на уделот на новите содружници на два дела и тоа:**

**- едниот удел кој го стекнува купувачот – новиот содружник - Друштвото за производство, трговија и услуги ОРКА ХОЛДИНГ АД Скопје со седиште на ул. Скупи бр. 3 А Скопје - Карпош, со ЕМБС: 5989876 и ЕДБ: 40030005550719, ќе биде со номинална вредност од 108.021.550,00 денари и ќе претставува 50% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола со ЕМБС 5828864 и со седиште на ул. Новачки пат бр.11 во Битола, а**

**- другиот удел кој го стекнува купувачот – новиот содружник - Друштво за градежништво ТИМ ДОО Скопје со седиште на ул. Бул. Кочо Рацин бр. 17 Скопје – Центар, со ЕМБС: 5459672 и ЕДБ: 40030000402843 ќе биде со номинална вредност од 108.021.550,00 денари и ќе претставува 50% од основната главнина на Друштвото за трговија и услуги КОМПЛЕКС АЛЕКСАНДРИЈА ДООЕЛ Битола со ЕМБС 5828864 и со седиште на ул. Новачки пат бр.11 во Битола,**

**Член 7**

Собранието на акционери на Земјоделскиот комбинат ПЕЛАГОНИЈА Акционерско друштво Битола, **потврдува и одобрува** дека согласно Законот за трговски друштва наведената зделка во член 1 од оваа одлука претставува под 20% од од активата на имотот на Друштвото определена во последните ревидирани финансиски извештаи на Друштвото и не надминува **20%** од книговодствената вредност на имотот на Земјоделскиот комбинат ПЕЛАГОНИЈА Акционерско друштво Битола, според последните ревидирани финансиски извештаи на Земјоделскиот комбинат ПЕЛАГОНИЈА Акционерско друштво Битола и според одредбите на ЗТД и Статутот на Друштвото не е голема зделка туку само зделка со заинтересирана страна која потпаѓа под правилата за одобрување на зделка со заинтересирана страна.

**Член 8**

Одборот на директори на Земјоделскиот комбинат ПЕЛАГОНИЈА Акционерско друштво Битола **потврдува** декавредноста на зделката од член 1 од оваа одлука изнесува над 10% од активата на имотот на Друштвото определена во последните ревидирани финансиски извештаи на Земјоделскиот комбинат ПЕЛАГОНИЈА Акционерско друштво Битола, односно кумулативната вредност на меѓусебни поврзани зделки во текот на изминатите 12 месеци од денот на одобрувањето на зделката претставува повеќе од 10% од вредноста на активата на Земјоделскиот комбинат ПЕЛАГОНИЈА Акционерско друштво Битола определена врз основа на активата на имотот на Друштвото определена во последните ревидирани финансиски извештаи, **заради што пред донесувањето на оваа одлука и реализацијата на оваа зделка, дадено е мислење од овластен ревизор** **кој ги исполнува условите пропишани со Законот за ревизија и Законот за хартии од вредност,** по однос на тоа дека зделката со заинтерсирана страна е фер, односно вредноста на зделката е утврдена според пазарните услови, дека не постои несразмерност во заемните давања на страните, дека не постојат и било какви други факти и околности кои би можеле да претставуваат основ за причинување на штета, со препорака до малцинските акционери да ја поддржат зделката со заинтерсирана страна .

**Член 9**

Се овластува Одборот на директори на Земјоделскиот комбинат ПЕЛАГОНИЈА Акционерско друштво Битола, врз основа на оваа одлука да донесува свои одлуки заради спроведување, реализација, утврдување рокови на плаќање и измена на оваа одлука согласно одредбите од оваа одлука, а извршниот директор на Земјоделскиот комбинат ПЕЛАГОНИЈА Акционерско друштво Битола, во име на Земјоделскиот комбинат ПЕЛАГОНИЈА Акционерско друштво Битола да ги склучи договорите за пренос на уделот на купувачите наведени во оваа одлука, како и да склучува други потребни договори и други акти потребни за реализација на оваа одлука, а под условитe наведени во оваа одлука и одлуките на Одборот на директори на Земјоделскиот комбинат ПЕЛАГОНИЈА Акционерско друштво Битола донесени согласно оваа одлука.

**Член 10**

При донесувањето на оваа Одлука не гласаа:

- Акционерот Друштво за производство, трговија и услуги ОРКА ХОЛДИНГ АД Скопје кој поседува \_\_\_\_\_\_\_\_\_ обични акции со право на глас, како акционер кој има својство на заинтересирана страна во зделката и

- Акционерот ЦВЕТАН ПАНДЕЛЕСКИ кој поседува \_\_\_\_\_\_\_\_\_ обични акции со право на глас, како акционер кој има својство на заинтересирана страна во зделката.

**Член 11**

**СЕ ПОТВРДУВА** дека се исполнети условите за полноважно одлучување и донесување на оваа одлука согласно одредбите од Законот за трговските друштва и важечкиот Статут на Земјоделскиот комбинат ПЕЛАГОНИЈА Акционерско друштво Битола.

**Член 12**

Оваа одлука влегува во сила со денот на донесувањето.

**СОБРАНИЕ НА АКЦИОНЕРИ**

**Претседавач**