**Вклучување на нови точки во Дневниот ред**

Акционери кои поединечно или заедно поседуваат најмалку 5% од вкупниот број на акции со право на глас имаат право да предложат дополнување на дневниот ред по писмен пат со барање за вклучување нови точки ако истовремено приложат и образложение или предложат одлука по предложената точка.  
  
**Барањето** се доставува во писмена форма во оригинал со пополнето целосно име и презиме и своерачен потпис на акционер физичко лице, односно назив, седиште, печат, целосно име и презиме и своерачен потпис на застапник по закон на акционер правно лице.  
  
**Во прилог на барањето акционерот доставува и соодветни документи за идентификација и тоа:**  
  
За акционер физичко лице се приложува:  
- Извод од Централен депозитар за хартии од вредност во кој што е наведен бројот на акциите во оригинал не постар од три дена  
- Копија од лична карта или пасош  
  
За акционер правно лице се приложува:  
- Извод од Централен депозитар за хартии од вредност во кој што е наведен бројот на акциите во оригинал не постар од три дена  
- Тековна состојба од Централниот регистар во оригинал не постара од седум дена  
- Копија од лична карта или пасош на законскиот застапник  
  
Барањето заедно со документите за идентификација се испраќа до Одборот на директори на Друштвото во рок од 8 (осум) дена од денот кога е објавен јавниот повик за свикување на седницата на Собранието на акционери, на адреса:  
  
ЗК Пелагонија АД Битола,   
ул. Новачки пат бр.11  
7000 Битола  
**Со назнака „за Собрание на акционери“**